Moša Alkalaj
<s>Moša Alkalaj (Beograd, 5. 5. 1878 - Koncentracijski logor Sajmište, ?), jugoslavenski lekar i sanitetski potpukovnik vojske Kraljevine Jugoslavije.</s>

<s>Biografija 
Dr. Moša Bukus Alkalaj je rođen 5. 5. 1878. godine u beogradskoj jevrejskoj porodici Avrama Alkalaja za vrijeme Kneževine Srbija.</s><s>Osnovnu školu i gimnaziju završio je u Beogradu.</s><s>Diplomirao je medicinu na Medicinskom fakultetu u Beču 21. 12. 1904, a potom se specijalizovao za bolesti uha, grla i nosa.</s><s>Vojni rok služio je u Stalnoj vojnoj bolnici od 1903 do 1904, a u periodu od 1907 do 1908 volontirao je na Odeljenju za bolesti uha, grla i nosa Opšte državne bolnice u Beogradu.</s><s>Od 1906 do 1920 radio je kao privatni lekar.</s><s>Učestvovao je u sva tri rata u periodu od 1912 do 1918 godine.</s><s>Bio je trupni lekar XII pešadijskog puka I poziva 1912, dok je u Drugom balkanskom ratu vodio centralnu ambulantu u Prizrenu.</s><s>Tokom Balkanskih ratova imao je čin kapetana II, a zatim I klase.</s><s>Sa XII pukom učestvovao je u Prvom svetskom ratu do 1916 godine.</s><s>1914 bio je ranjen prilikom eksplozije granate na položaju Tabanovce, u Mačvi za vreme rada u pukovskom previjalištu.</s><s>Na Solunskom frontu radio je u II poljskoj bolnici Šumadijske divizije I poziva od 1916 do 1917.</s><s>Zatim je premešten u Jugoslovenski puk u Bizerti gde je bio i lekar u vojnom logoru Nador.</s><s>Po povratku u Solun, od 1918 do 1919, bio je šef otorinolaringološkog odeljenja bolnice "Prestolonaslednik Aleksandar".</s><s>Posle rata radio je kao šef ušnog odeljenja Opšte vojne bolnice u Beogradu.</s><s>Aprila 1920 postavljen je za honorarnog lekara Glavne vojne bolnice.</s><s>Tokom 1924, u istoj ustanovi je angažovan kao kontraktualni lekar, da bi od 1932 bio zaposlen kao činovnik.</s><s>Penzionisan je novembra 1938 godine.</s><s>Osim za medicinu veoma se interesovao za strane jezike.</s><s>Pored nemačkog, francuskog, portugalskog i španskog, poznavao je i arapski jezik.</s><s>Prevodio je i sa grčkog jezika.</s><s>Kao stručnjak za engleski jezik sarađivao je na izdanju Oksfordskog srpsko-engleskog rečnika.</s><s>Dr.Alkalaj je za život bio dobitnik mnogih odlikovanja Kraljevine Srbije i Kraljevine Jugoslavije.</s><s>Dr. Alkalaj je za vrijeme Drugog svjetskog rata i Holokausta bio zatvoren logoru Sajmište gdje je u logorskoj bolnici, smeštenoj u paviljonu "Zadužbine Nikole Spasića", radio kao lekar.</s><s>Tu je vjerovatno i skončao 1940-ih.</s>

<s>Odlikovanja 
 Zlatna medalja za revnosnu službu
  Krst milosrđa
  Orden Svetog Save V reda
 Srebrna medalja za revnosnu službu
  Orden Crvenog krsta
  Albanska spomenica
  Orden Svetog Save IV reda</s>

<s>Djela 
 Primena Carrel-ove metode kod bolesti i povreda uva u ratu
 Istorija srpskog vojnog saniteta: Naše sanitetsko iskustvo</s>

<s>Reference</s>

<s>Literatura</s>

<s>David Dača A. Alkalaj, MOJA JALIJA, Čigoja Štampa, Beograd, 2019.  (čš)</s>

<s>Spoljašnje veze</s>

<s>Znameniti Jevreji Srbije: biografski leksikon</s>

<s>Biografije, Beograd
Jugoslavenski Jevreji
Srpski Jevreji
Jugoslavenski liječnici
Jugoslavenski pisci
Authority control</s>

